Lisa PAKKUMUSE ESITAMISE ETTEPANEK
Majandus- ja Kommunikatsiooniministeerium (edaspidi ka tellija või MKM) teeb Teile ettepaneku pakkumuse esitamiseks riigihankes „Rakendusuuring: LGBTIQ-inimeste heaolu  ja kogemused avalike teenustega“
1. Taust, uurimisprobleem ja rakendusuuringu eesmärk
Viimase 35 aasta jooksul on Eesti astunud märkimisväärseid samme, et suurendada LGBTIQ-inimeste heaolu. Eesti inimesed suhtuvad järjest positiivsemalt LGBTIQ-inimestesse ja peavad aina olulisemaks, et LGBTIQ-inimestele oleks tagatud teistega võrdsed võimalused.[footnoteRef:1] Euroopa Põhiõiguste Ameti (FRA) kolmanda üleeuroopalise uuringu (edaspidi „FRA uuring“) kohaselt tunnevad ka LGBTIQ-inimesed ise üha enam, et riik oma tegevusega aitab vähendada ühiskonnas levivaid LGBTIQ-inimeste vastaseid eelarvamusi ja sallimatust.[footnoteRef:2] [1:  Eesti Inimõiguste Keskus. Turu-uuringute AS. Avaliku arvamuse uuring LGBT teemadel. 2023.  ]  [2:  FRA. EU LGBTIQ Survey III. 2024. LGBTIQ equality at a crossroads: progress and challenges | European Union Agency for Fundamental Rights.] 

Vaatamata positiivsetele arengutele puutuvad LGBTIQ-inimesed eri eluvaldkondades jätkuvalt kokku takistustega, mis piiravad nende võimalusi täisväärtuslikult ühiskonnaelus osaleda. 57% Eesti LGBTIQ-õpilastele ei räägitud FRA uuringu kohaselt koolis LGBTIQ-teemadest või tehti seda negatiivses võtmes. Sama uuringu kohaselt koges 65% LGBTIQ-õpilastest kiusamist oma kaasõpilaste või kooli töötajate poolt seetõttu, kes nad on. [footnoteRef:3] LGBTIQ-inimesed ei tunne end sageli tööelus piisavalt turvaliselt ja kaasatult, mistõttu umbes 70% neist ei ole tööl oma juhtidele või klientidele LGBTIQ-inimesena väljas. Samal ajal isegi töökeskkonnad, mis tegelevad kaasamise ja mitmekesisuse edendamisega, väldivad sageli LGBTIQ-teemade käsitlemist.￼ Enamus tervishoiutöötajatest ei saanud enda [footnoteRef:4]väljaõppes piisavat ettevalmistust tööks LGBTIQ-patsientidega.[footnoteRef:5] [3:  Rakendusliku Antropoloogia Keskus. Mitmekesisus ja kaasatus tööandjate pilgu läbi. Uuringu lühiraport. 2023. Lk 12]  [4: ]  [5:  Praxis. Tervishoiutöötajate ja - tudengite hoiakud ja teadlikkus seoses LGBTI inimestega. Uuringu aruanne. 2023. Lk 58. https://www.praxis.ee/uploads/2022/08/Tervishoiutootajate-ja-tudengite-hoiakud-ja-teadlikkus-seoses-LGBTI-inimestega.pdf.  ] 

LGBTIQ-inimesed kogevad ikka veel jahmatavalt suures ulatuses vägivalda. FRA uuringu tulemuste kohaselt on viimase viie aasta jooksul  9% Eesti LGBTIQ-inimeste vastu toimunud füüsiline või seksuaalne rünnak. 12 kuu jooksul koges iga teine LGBTIQ-inimene ahistamist nagu vägivallaga ähvardamine, jälitamine, jõllitamine, sõimamine. Sellel kõigel on märkimisväärselt negatiivne mõju LGBTIQ-inimeste vaimsele tervisele. FRA uuring näitas veel, et sageli või alati mõtleb enesetapule 20% Eesti LGBTIQ-inimestest. Peaaegu iga kolmas 15–17-aastane LGBTIQ-noor on teinud enesetapukatse. LGBTIQ-inimesed võivad kogeda takistusi nii abi otsimisel kui ka selle saamisel, mis on seotud nende seksuaalse sättumuse, sooidentiteedi, soolise eneseväljenduse või sootunnustega[footnoteRef:6]￼  [6:  Gene Lim, Stephanie Lusby, Marina Carman, Adam Bourne. Affective Barriers to Accessing Professionalized Intimate Partner Violence Services Among LGBTQ People in Australia. Violence against Women. 2025. https://doi.org/10.1177/10778012251323237; Welsh Government Social Research. Barriers Faced by Lesbian, Gay, Bisexual and Transgender People in Accessing Domestic Abuse, Stalking and Harassment, and Sexual Violence Services. 2014. Barriers Faced by Lesbian, Gay, Bisexual and Transgender People in Accessing Domestic Abuse, Stalking and Harassment, and Sexual Violence Services.  ] 

Kirjeldatud probleemid ei piirdu üksikute juhtumite või valdkondadega, vaid osutavad vajadusele süsteemse ja valdkondade ülese lähenemise järele. 2025. aastal kinnitas majandus- ja tööstusminister oma käskkirjaga LGBTIQ-inimeste võrdsete võimaluste edendamise aluspõhimõtted ja tegevuskava 2025-2030 (edaspidi „tegevuskava“). See on loodud selleks, et kõigil oleks Eestis võrdne võimalus eneseteostuseks ja ühiskonnaelus osalemiseks. Tegevuskava järgi ei ole LGBTIQ-inimestele võrdsete võimaluste tagamine ainult küsimus kellegi teadlikult halvemas kohtlemises. Enamasti on probleemiks hoopis see, et erinevates valdkondades ei ole piisavalt arvestatud LGBTIQ-inimeste vajadustega. Tegevuskava aitab LGBTIQ-inimeste võrdsete võimaluste edendamisele läheneda süsteemselt ja valdkondade üleselt. Tegevuskava fookuses on järgmised valdkonnad: haridus ja noored, tervis, tööelu ja turvalisus.[footnoteRef:7] [7:  LGBTIQ-inimeste võrdsete võimaluste edendamise aluspõhimõtted ja tegevuskava 2025-2030.pdf] 

Tegevuskava rakendamiseks ja selle tulemuste hindamiseks on vaja ajakohaseid ja Eesti konteksti arvestavaid andmeid LGBTIQ-inimeste olukorra ja kogemuste kohta. FRA küsitles LGBTIQ-inimesi viimati 2023. aastal oma juba eespool viidatud kolmandas üleeuroopalises uuringus, millele vastas Eestis 1191 vähemalt 15-aastast inimest, kes määratlesid end lesbi, gei, biseksuaalse, trans-, intersoolise, kväär- või mittebinaarse inimesena või mõnel muul viisil seksuaal- või soovähemuse hulka kuuluvana[footnoteRef:8]. Uuringus käsitleti muu hulgas diskrimineerimist erinevates eluvaldkondades, olukorda hariduses ja tervishoius ning vägivalla ja ahistamise kogemist. Viimane ulatuslikum, eri valdkondi hõlmav kvalitatiivne uuring LGBTIQ-inimeste olukorra ja kogemuste kohta Eestis avaldati kümme aastat tagasi.[footnoteRef:9] Sellega anti ülevaade LGBTIQ-inimeste igapäevasest toimetulekust ja strateegilistest valikutest järgmistes valdkondades: tervis, haridus, tööelu, kaupade ja teenuste tarbimine ning kogemusi avalikus ruumis.  [8:  FRA. Technical report – EU LGBTIQ Survey III. 2025, lk 14 ja tabelid 8-10. https://fra.europa.eu/sites/default/files/fra_uploads/fra-2025-eu-lgbtiq-survey-iii-technical-report_en_0.pdf]  [9:  Aavik, K., Roosalu, T., Kazjulja, M., Mere, L., Kaal, K., Raudsepp, M. (2016). LGBTQ inimeste igapäevane toimetulek ja strateegilised valikud Eesti ühiskonnas. Tallinn: Soolise võrdõiguslikkuse ja võrdse kohtlemise voliniku kantselei.  ] 

Nende laiemate uuringute kõrval on tehtud mitmeid kitsama fookusega uuringuid. Eesti LGBT Ühingu[footnoteRef:10], Praxise[footnoteRef:11]  ja Tervise Arengu Instituudi￼  uuringutes on käsitletud muu hulgas koolikeskkonda, tervishoidu, vaimset tervist ja seksuaaltervist.[footnoteRef:12] LGBTIQ-inimeste olukorda puudutavaid andmeid sisaldavad ka Tartu Ülikooli[footnoteRef:13], Tervise Arengu Instituudi￼[footnoteRef:14]ning Justiits- ja Digiministeeriumi￼ rahvastikupõhised uuringud. Täiendava võimaluse LGBTIQ-inimeste olukorra võrdlevaks analüüsimiseks annavad Eesti sotsiaaluuringu 2025. aasta andmed. MKM-i ja Sotsiaalministeeriumi algatusel lisati Statistikaameti 2025. aasta Eesti sotsiaaluuringusse täiendavad küsimused seksuaalse sättumuse ja soolise identiteedi kohta. Nende põhjal on MKM koostamas analüüsi, milles on võimalik võrrelda LGBTIQ-inimeste üldisi heaolu[footnoteRef:15]ülejäänud elanikkonnaga￼. Erinevatesse valdkondadesse väiksemas mahus sisse vaatavaid peamiselt kvalitatiivsete meetoditega uuringuid LGBTIQ-inimeste seas on  läbi viidud ka bakalaureuse-, magistri- ja doktoriõpingute käigus. [10:  Eesti LGBT Ühing. Eesti LGBT+ õpilaste koolikeskkonna uuring. 2018. 5a1900_7a096b2e01084f81b16fb72914cf3380.pdf]  [11:  Praxis. Tervishoiutöötajate ja -tudengite hoiakud ja teadlikkus seoses LGBTI inimestega. Uuringu aruanne. 2023. Link: Tervishoiutootajate-ja-tudengite-hoiakud-ja-teadlikkus-seoses-LGBTI-inimestega.pdf; Praxis. Minu tervis, minu õigused Taskuteatmik LGBTQI+ inimestele. 2024. Link: https://www.praxis.ee/uploads/2022/08/Minu-tervis-minu-oigused_taskuteatmik-LGBTQI-inimestele.pdf; Praxis. LGBTQI+ noorte vaimse tervise abi ja toe otsimise kogemused. Osalustegevusuuringu aruanne. 2025. PAR uuringu aruanne ver1.pdf.  ]  [12:  Tartu Ülikooli naistekliinik ja seksuaaltervise uuringute keskus. Eesti naise tervis 2024: seksuaal- ja reproduktiivtervis, tervisekäitumine, hoiakud ja tervishoiuteenuste kasutamine. Uurimisaruanne. 2025. uurimus-1.pdf.]  [13:  Tervise Arengu Instituut. Eesti noorte seksuaaltervis: teadmised, hoiakud ja käitumine. Kokkuvõte. 2022. Kokkuvõte_NU2021_28092022.pdf; Tervise Arengu Instituut. Eesti täiskasvanud elanikkonna seksuaalkäitumine. Uuringuraport 2017. 2018. tesku2017_a4.indd. ]  [14:  Justiits- ja Digiministeerium. Ohvriuuring. Ohvriuuring | Justiitsandmete statistika.]  [15:  Uuring „Eesti Sotsiaaluuringusse vähemusrühmade olukorda kirjeldavate andmete lisamine“    https://mkm.ee/isikuandmed-vordsusandmete-moodul] 

Kirjeldatud uuringutest hoolimata on LGBTIQ-inimeste olukorda puudutav andmestik endiselt killustunud ja kohati aegunud, andmekogumine ei ole järjepidev ning osa olulisi teemasid on katmata. LGBTIQ-inimeste olukorra analüüsimist võimaldavad  tunnused nagu seksuaalne sättumus, sootunnused, sooline eneseväljendus ja sooline identiteet ei ole üldjuhul osa elanikkonnauuringutest ning ka uuringute valimid on sageli liiga väikesed, et LGBTIQ-inimeste olukorda ja rühmasiseseid erinevusi usaldusväärselt analüüsida. Paljud olemasolevatest uuringutest on tehtud ühekordselt või käsitlevad kitsaid aspekte. Seetõttu ei anna need LGBTIQ-inimeste olukorrast sageli isegi uuritavas valdkonnas tervikpilti ning raske on hinnata olukorra muutust ajas. 
Uuringu tellimine on teadmiste põhiseks poliitikakujundamise seisukohalt vajalik, sest puudub ajakohane andmetel põhinev ülevaade:
· kuidas LGBTIQ-inimesed hindavad oma heaolu, turvalisust, kaasatust ja võimalust elada Eestis avatult iseendana;
· kuidas LGBTIQ-inimesed kogevad avaliku sektori asutuste ja teenuste toimimist.
Tellitav uuring võimaldab välja selgitada valdkonnad, kus LGBTIQ-inimeste heaolu, turvalisuse ja võrdsete võimaluste edendamiseks on vaja muuta poliitikat, teenuseid või nende korraldust. Sellest lähtuvalt on uuringu eesmärk anda ajakohane ja terviklik ülevaade LGBTIQ-inimeste heaolust, kaasatusest ning kogemustest erinevates eluvaldkondades ja avalike teenuste kasutamisel, et toetada LGBTIQ-inimeste võrdsete võimaluste edendamist, tegevuskava elluviimist ning tõenduspõhist poliitikakujundamist.
Uuringu tulemused on sisendiks LGBTIQ-inimeste võrdsete võimalustega seonduvale poliitikakujundusele ja vastavasisulistele diskussioonidele. Uuringu tulemusi kasutatakse:
· LGBTIQ-inimeste võrdsete võimaluste tegevuskava elluviimise ja eesmärkide saavutamise hindamiseks, vajaduse korral tegevuskava täiendamiseks ning järgmise tegevuskava koostamiseks; 
· LGBTIQ-inimeste võrdseid võimalusi toetavate tegevuste kavandamiseks eri valdkondades; 
· seni tuvastamata ebavõrdsuste ja sekkumisvajaduste väljaselgitamiseks; 
· tulevaste uuringute kavandamiseks ja olemasolevate uuringute täiendamiseks.

2. Tellitava rakendusuuringu sisu, tegevused ja nõuded
MKM tellib kvantitatiivsete (ankeetküsitluse) ja kvalitatiivsete (intervjuude) andmete kogumise ning nende põhjal tervikliku analüüsi koostamise (edaspidi uuring). Uuring viiakse läbi tellija koostatud ankeetküsimustiku (Lisa 3) ja intervjuukava (Lisa 4) alusel, mille väljatöötamisse kaasati Eesti LGBT Ühing, Eesti Transinimeste Ühing ja Eesti Inimõiguste Keskus. Töö läbiviija võib teha ettepanekuid nende täiendamiseks, kui see aitab kaasa uuringu eesmärkide saavutamisele. Lõplikud uuringuinstrumendid kooskõlastatakse tellijaga. 
2.1.  Uuringu läbiviimise etapid
I etapp: Andmekogumise ettevalmistamine
1. Ankeetküsimustiku (Lisa 4) ja intervjuukava (Lisa 5) ülevaatamine, sh muutmine ja  täiendamine tellijaga kooskõlastatult.
2. Ankeetküsimustiku piloteerimine ja vastavalt muutmine ja täiendamine kooskõlastatult Tellijaga.
3. Pakkumuses kirjeldatud andmekvaliteedi, infoturbe ja andmekaitse meetmete rakendamiseks vajalike ettevalmistuste tegemine.
4. Uuringu läbiviimiseks vajaliku teaduseetika komitee taotluse ettevalmistamine, esitamine ning kooskõlastusprotsessi läbimine[footnoteRef:16]. Taotlus tuleb enne esitamist tellijaga kooskõlastada. Teaduseetika komiteele tuleb taotlus esitada hiljemalt 22.10.2026, et tagada selle menetlemine 03.11.2026 toimuval teaduseetika komitee koosolekul. Pakkuja arvestab uuringu läbiviimisel teaduseetika komitee tingimuste, märkuste ja soovitustega ning teeb vajaduse korral uuringudokumentides ja uuringu läbiviimise korralduses tellijaga kooskõlastatult nõutud muudatused. Eetikakomitee menetlusaeg on umbes 30 päeva, maksimaalne menetlusaeg on veebilehe kohaselt kuni 90 päeva. [16:  Eesti Teadusagentuur. Teaduseetika komitee. Veebilehel: Teaduseetika komitee - ETAG] 

5. Ankeetküsimustiku ja intervjuukava tõlkimine inglise ja vene keelde.
6. Ankeetküsitluse tehnilise lahenduse ettevalmistamine.
I etapi töö tulem on 
1. tellijaga kooskõlastatud ja teaduseetika komiteele esitatud taotlus koos lisadega
2. lõplik piloteeritutud ankeetküsimustik, sh selle tõlgitud versioonid;
3. ankeetküsitluse tehniline lahendus.  
II etapp: Küsitluse läbiviimine 
1. Küsitluse levitamine ja sihtrühma kaasamine, sealhulgas koostöö asjakohaste organisatsioonide ja võrgustikega, nagu näiteks Eesti LGBT Ühing ja Eesti Transinimeste Ühing,  sihtrühmani jõudmiseks.
2. Andmekogumise perioodi jooksul vastuste laekumise, vastajate profiili ja andmekvaliteedi pidev seire.  Juhul kui andmekogumise käigus ilmneb, et mõne uuringus olulise (ala)sihtrühma puhul ei pruugi soovitud vastajate arv täituda, rakendab pakkuja koostöös tellijaga täiendavaid sihtrühma kaasamise meetmeid, et parandada vastava rühma hõlmatust uuringus.
3. Ebausaldusväärsete, puudulike või uuringu kvaliteeti kahjustavate vastuste tuvastamine ja kõrvaldamine pakkumuses kirjeldatud ja tellijaga kooskõlastatud andmete valideerimise ja puhastamise kriteeriumide alusel.
4. Andmekogumise käigus ilmnevate metoodiliste, tehniliste ja andmekaitsealaste probleemide lahendamine.
5. Küsitlusandmestiku ettevalmistamine analüüsiks, sealhulgas intervjuudes osaleda soovinud vastajate kontaktandmete eraldamine uuringuandmetest kooskõlas andmekaitsenõuetega.
6. Küsitluse tulemuste, vastajate arvu, sihtrühma hõlmatuse ja andmekvaliteedi esialgne analüüs ning selle põhjal intervjuudes osalejate valimi moodustamine.
7. Vajaduse korral intervjuukava täiendamine lähtuvalt küsitluse esmastest tulemustest, et tagada oluliste kogemuste, vajaduste ja probleemkohtade põhjalikum käsitlemine kvalitatiivses uuringus.
II etapi tulem on 
1. puhastatud ja anonüümitud küsitlusandmestik koos tunnuste kirjeldusega.
2. lõplik intervjuukava
III etapp: Intervjuude läbiviimine 
1. Intervjuudes osalemiseks nõusoleku andnud vastajatega ühenduse võtmine vastavalt intervjuuvalimile ja intervjuude kokku leppimine.
2. Poolstruktureeritud intervjuude läbiviimine vastavalt intervjuu kavale.
3. Intervjuude valimi ja intervjuude sisu jooksev hindamine, et tagada uuringu eesmärkide saavutamiseks vajalik teemade ja kogemuste mitmekesisus. Vajaduse korral täiendav sihitud intervjueeritavate otsimine.
4. Intervjuude käigus kogutud materjali dokumenteerimine, anonüümimine ja süstematiseerimine edasiseks analüüsiks.
III etapi tulem on: intervjuude läbiviimise lühiaruanne (osalenute arv, profiil, intervjuude kestus jne)
IV etapp:  Andmeanalüüs ja uuringuraporti koostamine 
1. Kvantitatiivsete ja kvalitatiivsete andmete analüüs: tulemuste lõimimine ja seostamine, et selgitada tuvastatud mustrite, erinevuste ja probleemkohtade võimalikke põhjuseid eri meetoditega.
2. Uuringu tulemuste tõlgendamine LGBTIQ-inimeste võrdsete võimaluste edendamise aluspõhimõtete ja tegevuskava 2025-2030 kontekstis.
3. Uuringuraporti esitamine tellijale. Vajadusel analüüsiraporti täiendamine lähtuvalt saadud tagasisidest. 
4. Enne lõpparuande lõpliku versiooni üleandmist peab Töövõtja lisama ETISesse andmeid uuringuprojekti kohta (projektide all; andmed peavad olema jäädavalt avalikult kättesaadavad), lõpparuande kohta (publikatsioonide all; sidudes lõpparuande publikatsiooni uuringuprojektiga; andmed peavad olema jäädavalt avalikult kättesaadavad) ning tegema lõpparuande faili ETISe kaudu jäädavalt avalikult kättesaadavaks

IV etapi tulem on uuringuraport, mis sisaldab lisaks tulemuste analüüsile ka metoodikakirjeldust ja kokkuvõtet.

2.2. Nõuded ja ootused uuringu valimitele, uurimiseetikale ja värbamisele
Uuringu sihtrühm on vähemalt 15-aastased Eestis elavad LGBTIQ-inimesed. Töö läbiviija peab valimite moodustamisel ja osalejate värbamisel püüdma saavutada sihtrühma ning selle kogemuste võimalikult suure mitmekesisuse. Töö läbiviija peab rakendama meetmeid, et vältida valimi liigset koondumist üksikutesse rühmadesse või üksnes LGBTIQ-organisatsioonidega seotud inimestele. Intervjuudes osalejad värvatakse eelkõige ankeetküsitluses osalenute seast, kes on andnud eraldi nõusoleku intervjuus osalemiseks.
Ankeetküsitlus
· Küsitlusele peab laekuma vähemalt 500 analüüsiks sobivat vastust. Miinimumarvu hulka arvestatakse ainult vastused, mis vastavad uuringu sihtrühma kuulumise ja andmekvaliteedi nõuetele. Pakkuja peab rakendama meetmeid võimalikult suure ja mitmekesise valimi saavutamiseks, seades sihiks vähemalt 1000 analüüsiks sobiva vastuse kogumise. 
· Valimi kujunemist tuleb andmekogumise ajal jälgida vähemalt kuue rühma – lesbid, geid, biseksuaalsed mehed, biseksuaalsed naised, trans- ja intersoolised inimesed – ning kolme vanuserühma järgi: 15–34, 35–54 ja vähemalt 55 aastat. Valimi koosseisu ja võimalikke tasakaalustamatusi hinnates tuleb arvestada FRA kolmandas LGBTIQ-uuringus kasutatud identiteedi- ja vanuserühmade hinnangulisi osakaale. [footnoteRef:17] [17:  FRA, EU LGBTIQ Survey III: Technical Report, 2025.] 

· Küsitlust tuleb levitada nii LGBTIQ-organisatsioonide ja võrgustike kaudu kui ka laiemates kanalites, et jõuda ka inimesteni, kes ei ole LGBTIQ-organisatsioonide või aktiivsete kogukondadega seotud.
· Pakkuja peab andmekogumise käigus regulaarselt hindama valimi koosseisu ning vajaduse korral rakendama sihitud lisavärbamist alaesindatud rühmade kaasamiseks. Eraldi tähelepanu tuleb pöörata väiksema esindatuse riskiga rühmadele, sealhulgas vanemaealistele, maapiirkondades elavatele, muu emakeelega, trans- ja intersoolistele inimestele.
Intervjuud
· Pakkuja viib läbi 15-20 individuaalintervjuud, ning põhjendab pakkumuses kavandatavat intervjuude arvu lähtuvalt uuringu eesmärkidest, valimi mitmekesisusest ja kvalitatiivse analüüsi piisavusest..
· Intervjuuvalimi moodustamisel tuleb taotleda kogemuste mitmekesisust, arvestades muu hulgas seksuaalset sättumust, soolist identiteeti, vanust, elukohatüüpi, emakeelt ja teenuste kasutamise kogemust.
· Intervjuudes osalejad valitakse eelkõige ankeetküsitlusele vastanute seast, kes on andnud eraldi nõusoleku intervjuus osalemiseks. Kui kavandatud mitmekesisust ei ole sel viisil võimalik saavutada, korraldab pakkuja tellijaga kooskõlastatult täiendava sihitud värbamise.
· Töö läbiviija peab rakendama sihtrühma suhtes tundlikku ja turvalist värbamis- ning intervjueerimisviisi, austades osalejate enesemääratlust, privaatsust, väärikust ja konfidentsiaalsust ning vältides eelduste tegemist nende identiteedi, kogemuste või vajaduste kohta.

2.3. Koostöö ja tööde kooskõlastamine
Pakkuja teeb kogu uuringu vältel tellijaga koostööd ning kooskõlastab tellijaga uuringu olulised metoodilised otsused, uuringuinstrumentide lõplikud versioonid, sihtrühma kaasamise põhimõtted, intervjuuvalimi moodustamise, uuringuraporti ülesehituse ja muud uuringu tulemusi mõjutavad küsimused. Pakkuja teavitab tellijat viivitamata uuringu läbiviimisel ilmnevatest olulistest kõrvalekalletest, riskidest või probleemidest ning teeb ettepanekud nende lahendamiseks.

3. Ootused pakkumuse sisule
Pakkuja kirjeldab pakkumuses:
3.1. Küsitluse ja intervjuude valimi moodustamise ja sihtrühma kaasamise põhimõtted
· küsitluse ja intervjuude valimi moodustamise põhimõtteid ja kavandatavat vastajate arvu;
· sihtrühmani jõudmiseks kasutatavaid värbamiskanaleid ja kaasamismeetodeid;
· meetmeid raskemini kättesaadavate ja eeldatavalt alaesindatud rühmadeni jõudmiseks, sealhulgas vähemalt 55-aastaste, LGBTIQ-organisatsioonidega mitteseotud, väljaspool suuremaid linnu elavate ning vene või muu emakeelega inimeste kaasamiseks;
3.2. Ülevaate rakendatavatest analüüsimeetoditest
· küsitlus- ja intervjuuandmete analüüsimise põhimõtteid ning kavandatavaid analüüsimeetodeid; 
· küsitlusandmete valideerimise ja puhastamise metoodikat, sealhulgas puudulike, vastuoluliste, ebausaldusväärsete ja võimalike korduvvastuste analüüsist kõrvaldamise kriteeriume;
3.3. Uuringu aja- ja tegevuskava
· uuringu aja- ja tegevuskava nädalase täpsusega koos peamiste tegevuste ja vastutajatega;
3.4.  Uuringuga seotud riskide ja nende maandamise meetmete kirjelduse
· uuringu läbiviimisega seotud peamisi riske, sealhulgas andmekaitse ja uurimiseetikaga seotud riske, ning nende maandamiseks kavandatud meetmeid;
· küsitluse tehnilise keskkonna kaitsmiseks kavandatud meetmeid võimalike küberintsidentide ja -rünnakute vastu;
· uuringus osalejate konfidentsiaalsuse, isikuandmete kaitse ja uurimiseetika tagamise põhimõtteid, sealhulgas intervjuudes osalemiseks kogutud kontaktandmete eraldamist küsitlusvastustest enne andmete töötlemist.

4. Töö osutamise aeg ja tasumine
4.1. Töö eest tasumine toimub vastavalt  etappide valmimisele.  I etapi lõppedes makstakse 50% kogu töö tasust, III etapi lõppedes 25% (II ja III etapi tööde eest) ning IV etapi lõppedes 25%
Töö üleandmisel esitab töövõtja üleandmise-vastuvõtmise akti. Töö loetakse vastuvõetuks, kui tellija on allkirjastanud üleandmise-vastuvõtmise akti.
4.2. Tööde valmimise hiliseim tähtaeg on 1. mai 2027 aastal. 
5. Nõuded pakkumusele
5.1. Pakkumuse esitamisega kinnitab pakkuja kõigi hanke alusdokumentides esitatud tingimuste ülevõtmist 
5.2. Pakkuja esitab tellitava uuringu maksumuse nii käibemaksuga, kui käibemaksuta. 
5.3. Pakkumus sisaldab tellitava töö sisu ja tegevusi, mis on kirjas punktis 2. Pakkuja annab sellega nõusoleku hankelepingu sõlmimiseks ja täitmiseks. 
5.4. Pakkuja ülesanne on koostada sobiv projektimeeskond lähtuvalt ülesandest, esitades pakkumuses põhjenduse iga meeskonnaliikme sobivuse kohta tuues välja tema väljapakutud rolli ja lühikese selgituse tema kompetentside vastavuse kohta viitega tema CV-le. Pakkumusega peavad kaasas olema kõigi meeskonnaliikmete CV-d, mille nad on ise digiallkirjastanud.
5.4.1. Projektimeeskonda peab kuuluma vähemalt kolm inimest. Meeskonnas peavad olema kaetud projektijuhtimise, küsitlus- ja intervjuuandmete analüüsi ning intervjueerimise ülesanded. Üks inimene võib täita mitut ülesannet ning sama ülesannet võib täita mitu inimest. Pakkumuses tuleb märkida iga meeskonnaliikme ülesanded.
Projektijuhil peab pakkumuse esitamise ettepanekule eelnenud 60 kuu jooksul olema vähemalt kahe punktis 5.4.2 määratletud uuringuprojekti juhtimise kogemus. Projektijuht on tellija peamine kontaktisik.
Kõikidel analüüsiülesandeid täitval meeskonnaliikmel peab samal ajavahemikul olema analüütikuna osalemise kogemus vähemalt kahes sotsiaalteaduslikus uuringu- või analüüsiprojektis, milles analüüsiti küsitlus- või intervjuuandmeid.
Kõikidel intervjuusid läbiviival meeskonnaliikmel peab samal ajavahemikul olema kogemus haavatavasse sihtrühma kuuluvate inimeste intervjueerimisel tundlikel teemadel. 
Projektimeeskonna pädevuses peab olema interdistsiplinaarse probleemistiku analüüsimine ning varasem kogemus soolise võrdsuse, võrdsete võimaluste ja ligipääsetavuse teemadega tegelemisel.
5.4.2 Hankija loeb hankeobjektiga sarnaseks uuringuprojektiks sotsiaalteaduslikku rakendusuuringut, mõjuanalüüsi või poliitikaanalüüsi.

6. Pakkumuse esitamise tingimused
6.1. Pakkumus tuleb esitada hiljemalt 9.10.2026 (k.a) e-posti teel aadressile info@mkm.ee ja märkida kirjas, et kontaktisik on Taavi Talupuu, taavi.talupuu@mkm.ee  
6.2. Küsimuste ja täiendava informatsiooni soovi korral palume need esitada kirjalikult hiljemalt 6.10.2026 (k.a) meiliaadressil taavi.talupuu@mkm.ee
7. Hindamine 
7.1. Hankija hindab kõiki vastavaks tunnistatud pakkumusi. Leping sõlmitakse pakkujaga, kes saab Lisa 3 alusel toimunud hindamisel kõrgemad punktid.
7.1.1 Hankija ei tunnista edukaks pakkumust mis saab hindamise tulemusena vähemalt ühe hindamiskriteeriumi või alakriteeriumi eest miinimumpunktid
7.2. Võrdväärsete pakkumiste korral selgitatakse edukas pakkumus välja liisku heites. 
8. Lepingu sõlmimine
8.1. Leping sõlmitakse ühe pakkujaga, kelle vastavaks tunnistatud pakkumus on tunnistatud edukaks.
8.2. Leping jõustub arvates lepingu allkirjastamisest hankija ja eduka pakkuja poolt.
8.3. Kui edukaks tunnistatud pakkumuse esitanud pakkuja ei allkirjasta lepingut seitsme kalendripäeva jooksul alates hankija poolt allkirjastatud lepingu saatmisest pakkujale, siis seda on hankijal õigus käsitleda kui RHS § 119 nimetatud eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaks tunnistatud pakkumusi uuesti ja tunnistada edukaks hindamise tulemusel järgmine pakkumus. 
9. Muu oluline info 
9.1. Hankija võib teha põhjendatud kirjaliku otsuse pakkumuse tagasilükkamise kohta RHS § 116 lõike 1 alusel ja juhul kui on hankijale on teatavaks saanud uued asjaolud, mis välistavad või muudavad hankijale hankelepingu sõlmimise lõpule viimise ebaotstarbekaks. 
9.2. Tellija võimaldab töövõtjale ligipääsu oma andmetele ja informatsioonile, mis on oluline lepingu täitmiseks. 
9.3. Tellitava teenuse osutamine peab põhinema tihedal koostööl tellija ja töövõtja vahel saavutamaks lepingu eesmärke. 
9.4. Tellija volitatud esindaja seoses lepingu täitmisega vastutab töövõtja nõustamise eest üldistes sisulistes ja korralduslikes küsimustes ning on tellija esindajateks töö vastuvõtmisel.  
10. Pakkumuse esitamise ettepaneku lisad
Lisa 3 - Hindamiskriteeriumid
Lisa 4 – Ankeetküsimustik
Lisa 5 – Intervjuukava
